王青霞聽到李龍基唔要佢心情低落 基哥庭外再發誓:我係唔會變
李龍基未婚妻王青霞Chirs 被控為取得入境證而作出虛假陳述、使用虛假文書等六罪,案件今日(16/4)於沙田裁判法院提堂,李龍基亦有到庭聽審。控方在庭上申請加控被告第7條罪名「違反逗留條件期間接受工作」。辯方申請案件押後,希望有足夠時間索取相關文件,獲控方接納。法官將案件押至5月28日再訊,被告繼續還押。
李龍基離開法庭時,被問到今日身穿紫色恤衫聽審,用意希望王青霞在人群中容易識別?基哥不斷喘氣激動落淚:「係呀⋯⋯⋯等佢見到我,等佢安心啲。」情緒一度失控,需要記者從旁安慰。李龍基步出法院繼續接受訪問說:「頭先佢喺庭上見到我,其實佢每日都要見一見我,呢兩個幾月我每日都會去見佢,除咗我上去廣州做嘢之外,日日都會去探佢,都係想佢安心啲。因為有次佢睇到啲報道話我唔要佢⋯⋯⋯我要俾佢知,我唔會唔要佢,我對燈火發誓,我同佢講唔會,我叫佢唔好睇人哋啲,嗰啲係亂咁寫,我係唔會變嘅。而家案件都交晒俾律師處理,變咗而家我哋都做唔到啲乜嘢。」